KOMUNALNO PITOMAČA d.o.o.

Vinogradska 41

Broj: 386/13.

Pitomača: 08.07.2013.

Tel: 033/782-202; fax: 033/783-501; e-mail: komunalno@inet.hr

**SVIM POTROŠAČIMA**

**TARIFNE GRUPE PODUZETNIŠTVO**

Predmet: OBAVIJEST

Poštovani,

Objavom Zakona o trošarinama (NN 22/2013) i Pravilnika o trošarinama (64/2013),

obavještavamo Vas da od dana 01. srpnja 2013. godine Komunalno Pitomača d.o.o., kao opskrbljivač plinom koji opskrbljuje krajnje korisnike, postaje obvezan obračunavati trošarinu na prirodni plin prema izdanim računima u obračunskom razdoblju, a temeljem podataka o stvarno isporučenim količinama prirodnog plina krajnjem kupcu.

Zakonom o trošarinama uređuje se trošarinski sustav oporezivanja alkohola i alkoholnih

pića, duhanskih prerađevina, energenata i električne energije (trošarinski proizvodi). Ista

predstavljaju javna davanja i prihod su državnog proračuna Republike Hrvatske.

Vrste energenata određene su tarifnim oznakama Kombinirane nomenklature (čl. 83.

stavak 1. Zakona). Prirodni plin uključen je u proizvode obuhvaćene tarifnim oznakama KN

2701, 2702 i 2704 do 2715 (članak 83. stavak 2. točka 1. Zakona), dok je visina trošarine za prirodni plin iz tarifnih oznaka KN 2711 00, 2711 21 00 i 2711 29 00 propisana člankom 84. točkom 6. Zakona. Trošarinsku osnovicu čini količina prirodnog plina mjerena u

megavatsatima (članak 84. stavak 2. Zakona).

Da bi se trošarinski proizvodi mogli nabavljati bez plaćanja trošarine, krajnji kupac mora

ishoditi status oslobođenog korisnika trošarinskih proizvoda. U tu se svrhu potrebno

prijaviti u registar trošarinskih obveznika i podnijeti zahtjev za izdavanje odobrenja

za oslobođenog korisnika carinskom uredu nadležnom prema sjedištu, odnosno prebivalištu podnositelja zahtjeva (članak 36. Zakona, članci 44., 46., 48., 101. Pravilnika).

Stjecanjem statusa oslobođenog korisnika, dužni ste, sukladno članku 103. Pravilnika o

trošarinama (NN 64/2013):

1. sklopiti ugovor o opskrbi prirodnim plinom,

2. prije preuzimanja prirodnog plina dostaviti presliku odobrenja za oslobođenog korisnika,

**najkasnije do 15. srpnja 2013. godine.**

U suprotnom, trošarine će se početi obračunavati od **01.07.2013. godine** i biti će

naznačene u tekstu računa za isporučeni prirodni plin.

S poštovanjem,

Komunalno Pitomača d.o.o.

mr.sc.Marijan Berdin, dipl.ing.

**Trošarinska osnovica i visina trošarine (NN 22/13), čl. 84. Zakona o trošarinama)**

Trošarinska osnovica za prirodni plin je količina prirodnog plina mjerena u megavatsatima.

Visina trošarine za prirodni plin iz tarifnih oznaka KN 2711 11 00, 2711 21 00 i 2711 29 00

iznosi:

1. za pogon =0,00 kn/MWh

2. za grijanje za poslovnu uporabu = 4,05 kn/MWh

3. za grijanje za neposlovnu uporabu = 8,10 kn/MWh